Kelly Clarkson: ”Suomeen ehkä ensi vuonna” – Stara
Kelly Clarkson: ”Suomeen ehkä ensi vuonna”
Viihdeuutiset 3.12.2011, 11:00 · Stara.fi
Poptähti Kelly Clarkson käväisi äskettäin markkinoimassa uutta Stronger-albumiaan myös Euroopassa. Suomeen saakka hän ei ehtinyt, mutta Stara tavoitti supertähden haastatteluun Saksasta.
Suosikkilaulaja on nähty urallaan laulukeikkojen lisäksi sekä valkokankaalla että televisiosarjan tähtenä. Lähitulevaisuudessa rooleja ei ole kuitenkaan tulossa lisää.
– Ei. Tein aiemmin Reba-sarjan roolin Yhdysvalloissa, koska rakastin sitä sarjaa ja halusin hengailla sen tähtien kanssa. Olen aina tiennyt, että minusta ei tule näyttelijää, Kelly Clarkson kertoi Staralle.